Un d'os primers promotors d'o teatro  estatounitense estió lo interpresario P. T. Barnum, qui prencipió a dirichir un compleixo d'ocio en Manhattan en l'anyo 1841. A companyía de Harrigan and Hart produció una serie de comeyas mosicals en Nueva York dende os anyos 1870. Ya en o sieglo XX, o mosical moderno emerchió en Broadway; os compositors más famosos de cantas ta mosicals estioron Irving Berlin, Cole Porter u Stephen Sondheim. O escritor d'obras de teatro Eugene O'Neill ganó lo Premio Nobel de Literatura en 1936; atros importants dramaturgos estatounitenses encluyen a quantos ganadors d'o Premio Pulitzer como Tennessee Williams, Edward Albee y August Wilson.